----

----

I Kötelezően közzéteendő jogi aktusok

----

A BIZOTTSÁG 1564/2005/EK RENDELETE

(2005. szeptember 7.)

a 2004/17/EK és a 2004/18/EK európai parlamenti és tanácsi irányelveknek megfelelő, közbeszerzési eljárások keretében megjelenő hirdetmények közzétételére használandó szabványos űrlapok létrehozásáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1), és különösen annak 44. cikke (1) bekezdésére és 63. cikke (1) bekezdésére,

tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (2), és különösen annak 36. cikke (1) bekezdésére, 58. cikke (2) bekezdésére, 64. cikke (2) bekezdésére és 70. cikke (1) bekezdésére,

a Közbeszerzési Tanácsadó Bizottsággal folytatott konzultációt követően,

mivel:

ELFOGADTA EZT A RENDELETET:

1. cikk

A 2004/17/EK irányelvben meghatározott ajánlatkérőknek az említett irányelv 41-44. és 46. cikkében megnevezett hirdetményeknek az Európai Unió Hivatalos Lapjában való közzétételekor az irányelvet a tagállam jogába átültető jogszabályok hatályba lépésétől, de legkésőbb 2006. február 1-től az ezen rendelet IV-IX., XII., illetve XIII. mellékletében meghatározott szabványos űrlapokat kell használniuk.

2. cikk

A 2004/18/EK irányelvben meghatározott ajánlatkérőknek az említett irányelv 35., 36., 58., 64., 69. és 70. cikkében megnevezett hirdetményeknek az Európai Unió Hivatalos Lapjában való közzétételekor az irányelvet a tagállam jogába átültető jogszabályok hatálybalépésétől, de legkésőbb 2006. február 1-től az ezen rendelet I.–III., illetve VIII.–XIII. mellékletében meghatározott szabványos űrlapokat kell használniuk.

3. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2005. szeptember 7-én.

a Bizottság részéről

Charlie McCREEVY

a Bizottság tagja

----

(1)HL L 134., 2004.4.30., 1. o. A legutóbb az 1874/2004/EK bizottsági rendelettel (HL L 326, 2004.10.29., 17. o.) módosított irányelv.

(2)HL L 134., 2004.4.30., 114. o. A legutóbb az 1874/2004/EK rendelettel módosított irányelv.

(3)HL L 285., 2001.10.29., 1. o.

(4)HL L 209., 1992.7.24., 1.  o. A legutóbb a 2003. évi csatlakozási okmánnyal módosított irányelv.

(5)HL L 199, 1993.8.9., 1. o. A legutóbb a 2003. évi csatlakozási okmánnyal módosított irányelv.

(6)HL L 199, 1993.8.9., 54.  o. A legutóbb a 2003. évi csatlakozási okmánnyal módosított irányelv.

(7)HL L 199, 1993.8.9., 84. o. A legutóbb a 2003. évi csatlakozási okmánnyal módosított irányelv.

----

A mellékletek jegyzéke

I. MELLÉKLET

II. MELLÉKLET

III. MELLÉKLET

IV. MELLÉKLET

V. MELLÉKLET

VI. MELLÉKLET

VII. MELLÉKLET

VIII. MELLÉKLET

IX. MELLÉKLET

X. MELLÉKLET

XI. MELLÉKLET

XII. MELLÉKLET

XIII. MELLÉKLET

----

----

A BIZOTTSÁG 2005/51/EK IRÁNYELVE

(2005. szeptember 7.)

a közbeszerzésről szóló 2004/17/EK európai parlamenti és tanácsi irányelv XX. mellékletének, valamint a 2004/18/EK európai parlamenti és tanácsi irányelv VIII. mellékletének módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1) és különösen annak 70. cikke b) pontjára,

tekintettel az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelvre (2) és különösen annak 79. cikke b) pontjára,

mivel:

ELFOGADTA EZT AZ IRÁNYELVET:

1. cikk

A 2004/17/EK irányelv XX. melléklete (1) bekezdése a) pontjának első mondata helyébe az alábbi mondat lép:

„A 41., a 42., a 43. és a 63. cikkben említett hirdetményeket az ajánlatkérőknek abban a formátumban kell megküldeniük az Európai Közösségek Hivatalos Kiadványainak Hivatalához, amelyet a Bizottságnak a 68. cikk (2) bekezdésében meghatározott eljárással elfogadandó végrehajtási intézkedései előírnak.”

2. cikk

A 2004/18/EK irányelv VIII. melléklete (1) bekezdése a) pontjának első mondata helyébe az alábbi mondat lép:

„A 35., az 58., a 64. és a 69. cikkben említett hirdetményeket az ajánlatkérő szerveknek abban a formátumban kell megküldeniük az Európai Közösségek Hivatalos Kiadványainak Hivatalához, amelyet a Bizottságnak a 77. cikk (2) bekezdésében meghatározott eljárással elfogadott végrehajtási intézkedései előírnak.”

3. cikk

A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2006. január 31-ig megfeleljenek. Erről haladéktalanul tájékoztatják a Bizottságot.

A tagállamok által jóváhagyott rendelkezések hivatkozást tartalmaznak ezen irányelvre, vagy hivatalos közzétételük alkalmával ilyen hivatkozással jelennek meg. A hivatkozás módját a tagállamok határozzák meg.

4. cikk

Ez az irányelv az Európai Unió Hivatalos Lapjában való közzétételét követő huszadik napon lép hatályba.

5. cikk

Ennek az irányelvnek a tagállamok a címzettjei.

Kelt Brüsszelben, 2005. szeptember 7-én.

a Bizottság részéről

Charlie McCREEVY

a Bizottság tagja

----

(1)HL L 134., 2004.4.30., 1. o. A legutóbb az 1874/2004/EK bizottsági rendelettel (HL L 326., 2004.10.29., 17. o.) módosított irányelv.

(2)HL L 134., 2004.4.30., 114. o. A legutóbb az 1874/2004/EK rendelettel (HL L 326., 2004.10.29., 17. o.) módosított irányelv.

(3)HL L 285., 2001.10.29., 1. o.

----